แบบประเมินความเพียงพอของระบบการควบคุมภายใน ปี 2551

บริษัท ทีอาร์ซี คอนสตรัคชั่น จำกัด (มหาชน) และบริษัทย่อย

วันที่ 20 มีนาคม พ.ศ. 2552

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
    เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

  บริษัทฯ และบริษัทย่อย ได้มีการกำหนดเป้าหมายการดำเนินธุรกิจ
  จัดทำงบประมาณประจำปีโดยแยกรายละเอียดเป็นรายเดือน เสนอให้คณะกรรมการบริษัทฯ
  พิจารณาอนุมัติ โดยมีวัตถุประสงค์เพื่อใช้เป็นเป้าหมาย และแนวทางในการปฏิบัติงาน
  เพื่อให้พนักงานได้รับทราบและปฏิบัติงานให้สอดคล้องและบรรลุเป้าหมายรวมขององค์กร
  โดยได้มีการพิจารณาจัดทำงบประมาณรวมของบริษัทฯ และบริษัทย่อย ปี 2551
  เสนอต่อคณะกรรมการเพื่ออนุมัติเมื่อวันที่ 26 กุมภาพันธ์ 2551 _________

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

  บริษัทฯและบริษัทย่อย มิได้มีการให้ผลประโยชน์อื่นใดแก่พนักงาน นอกเหนือจากเงินเดือน ค่าจ้าง
  โบนัส เงินสมทบกองทุนประกันสังคม และกองทุนสำรองเลี้ยงชีพ
  โดยกำหนดการจ่ายโบนัสและปรับเงินเดือนปีละ 1 ครั้ง
  โดยประเมินจากผลการปฏิบัติงานของพนักงาน

3.  บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
    หรือไม่

 ใช่  ไม่ใช่

  บริษัทฯและบริษัทย่อย
  ได้ดำเนินการจัดโครงสร้างองค์กรและสายการบังคับบัญชาให้สอดคล้องกับการดำเนินธุรกิจ
  เพื่อให้เกิดความคล่องตัวในการปฏิบัติงาน ภายใต้ระบบการควบคุมภายในที่เหมาะสม
  และมีการกำหนดขอบเขตหน้าที่ความรับผิดชอบให้ผู้บริหารและพนักงานไว้อย่างเป็นลายลักษณ์อักษร

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

  บริษัทฯ ได้มีการจัดทำจริยธรรมธุรกิจอย่างเป็นลายลักษณ์อักษร
  โดยได้ประกาศให้พนักงานทุกท่านรับทราบและปฏิบัติตาม
  และได้แนบกับคู่มือปฏิบัติงานของพนักงานเพื่อให้พนักงานเข้าใหม่ได้ทำความเข้าใจและนำไปปฏิบัติ
  นอกจากนั้น ยังได้มีการเปิดเผยจริยธรรมธุรกิจในเว็บไซด์ของบริษัทฯ เพื่อเปิดเผยต่อสาธารณชน

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

  บริษัทฯ มีการกำหนดระเบียบ
  และวิธีปฏิบัติงานที่สามารถตรวจสอบซึ่งกันและกันของระบบการทำงาน
  และมีระบบการควบคุมที่รัดกุม และสามารถป้องกันการทุจริตได้
  โดยได้รับความเห็นชอบจากกรรมการผู้จัดการในการอนุมัติใช้นโยบายและระเบียบวิธีปฏิบัติงาน

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

  บริษัทฯ มีการกำหนดนโยบายและแผนปฏิบัติงานที่มีประสิทธิภาพ และเป็นธรรมต่อคู่ค้า ลูกค้า
  และผู้มีส่วนได้เสียอื่น ๆ เสมอมา ธุรกิจของบริษัทฯ
  เป็นงานบริการจึงต้องได้รับความไว้วางใจซึ่งเป็นสิ่งสำคัญในการดำเนินธุรกิจ

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

1.  บริษัทมีการประเมินอย่างสม่ำเสมอหรือไม่ว่า
    การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
    ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

  บริษัทฯ และบริษัทย่อยมีการจัดประชุมคณะกรรมการบริหารทุกสัปดาห์
  เพื่อรายงานความคืบหน้าของงาน วิเคราะห์ปัญหา
  โอกาสและผลกระทบจากความเสี่ยงที่อาจเกิดขึ้น ทั้งโครงการที่ได้รับงานแล้ว
  และโครงการที่บริษัทฯ มีแนวโน้มที่จะได้รับงาน

2.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

  ผู้บริหาร และคณะกรรมการบริหารของบริษัทฯ
  จะทำการวิเคราะห์ถึงโอกาสที่ความเสี่ยงแต่ละรายการจะเกิดขึ้น
  โดยพิจารณาจากโอกาสที่จะเกิด
  และผลกระทบต่อการดำเนินธุรกิจเป็นประจำทุกสัปดาห์__________________
  ___________________________________________________________

3.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

  ในที่ประชุมผู้บริหารทุกท่านต้องรายงานความคืบหน้าของงานที่อยู่ในความรับผิดชอบ ปัญหาที่เกิดขึ้น
  และโอกาสหรือเหตุการณ์ต่าง ๆ ที่จะทำให้การปฏิบัติงานไม่สามารถบรรลุวัตถุประสงค์
  หรือแผนงานที่วางไว้ โดยร่วมกันหาแนวทางในการแก้ไขเป็นประจำทุกครั้งที่มีการประชุม

4.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

  จากการประชุมคณะกรรมการบริหาร
  เมื่อได้รับข้อสรุปแนวทางการแก้ไขหรือป้องกันความเสี่ยงที่เกิดขึ้น ผู้บริหารจะนำข้อมูลที่ได้รับ
  ไปแจ้งให้แก่ผู้ที่เกี่ยวข้องทราบเพื่อนำไปปฏิบัติงาน

5.  บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

  บริษัทฯ จัดให้มีการประชุมผู้บริหารเป็นประจำทุกสัปดาห์ เพื่อติดตามผลการบริหารงาน
  จากแนวปฏิบัติที่ได้มอบหมายให้นำไปปฏิบัติเพื่อป้องกันและบริหารความเสี่ยงที่เกิดขึ้นของแต่ละหน่วยงาน
  ซึ่งสามารถสอบทานได้จากผลการดำเนินงานของแต่ละหน่วยงาน
  หรือโครงการว่าสามารถบรรลุแผนงานที่ตั้งไว้

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า
แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

    1.  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
        ใช่หรือไม่

 ใช่  ไม่ใช่

  บริษัทฯและบริษัทย่อย
  ได้ยึดถืออำนาจอนุมัติและดำเนินการที่ได้กระจายอำนาจในแต่ละเรื่องให้แก่ผู้บริหาร
  แต่ละระดับอย่างเสมอมา โดยอำนาจอนุมัติและดำเนินการนี้ได้มีการทบทวน
  และพิจารณาความเหมาะสมอย่างสม่ำเสมอ เพื่อความเหมาะสม และสะดวกของผู้ปฏิบัติงาน
  โดยดำรงไว้ซื่งระบบการควบคุมและความเสี่ยงที่รับได้
  ___________________________________________________________

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

  บริษัทฯ และบริษัทย่อยมีการแบ่งแยกหน้าที่และผู้รับผิดชอบในงานแต่ละงานอย่างชัดเจน
  มีการปฏิบัติงานที่เป็นระบบ เพื่อเป็นแนวทางในการควบคุมการปฏิบัติงาน
  และป้องกันการเกิดการทุจริต
  โดยบริษัทยึดหลักการสอบยันในการปฏิบัติงานเสมอมา_____________________________________________________________

3.  ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
    ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ ระมัดระวังในการเข้าทำรายการระหว่างกัน
  เพื่อให้เป็นการปฏิบัติที่เป็นไปตามข้อกำหนดของตลาดหลักทรัพย์อย่างเคร่งครัด โดยบริษัทฯ
  ยังคงยึดนโยบายการทำรายการระหว่างกันในอนาคตที่อนุมัติโดยที่ประชุมคณะกรรมการบริษัทฯ
  เมื่อวันที่ 19 พฤษภาคม 2548 ซึ่งมีความเข้มงวดกว่าข้อกำหนดของตลาดหลักทรัพย์
  และทุกไตรมาส แผนกบัญชี
  และผู้ตรวจสอบภายในจะนำเสนอสรุปรายการระหว่างกันที่เกิดขึ้นในแต่ละไตรมาส
  โดยมีคำอธิบายถึงลักษณะรายการ และความสมเหตุสมผลของรายการ
  ให้กับคณะกรรมการตรวจสอบเพื่อรับทราบ และให้ความเห็น
  ก่อนนำเสนอต่อที่ประชุมคณะกรรมการบริษัทฯเพื่อรับทราบต่อไป ที่ผ่านมา บริษัทฯ
  ไม่มีรายการระหว่างกันที่มีขนาดของรายการที่เข้าเกณฑ์ที่ต้องนำเสนอต่อที่ประชุมคณะกรรมการก่อนการทำรายการแต่อย่างใด
  และในปี 2551 ไม่มีการทำรายการระหว่างกันเกิดขึ้น

4.  ในกรณีที่มีการทำธุรกรรมตาม 3.3
    การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

  กรรมการผู้ที่มีส่วนได้เสียในการทำธุรกรรมนั้น จะต้องไม่เข้าประชุมในวาระดังกล่าว
  และไม่มีสิทธิออกเสียง___

  __________________________________________________________________________________________

  __________________________________________________________________________________________

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ
  ได้ระบุข้อควรปฏิบัติในการทำธุรกรรมที่อาจเกิดความขัดแย้งทางผลประโยชน์ไว้อย่างชัดเจนในจริยธรรมธุรกิจของบริษัทฯ
  ว่า ต้องคำนึงถึงผลประโยชน์สูงสุดของบริษัทฯ
  และให้กระทำเสมือนการทำรายการกับบุคคลภายนอก และประกาศเป็นลายลักษณ์อักษร
  เพื่อให้พนักงานทุกท่านรับทราบและยึดถือปฏิบัติ

6.  ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
    (เช่น การทำสัญญาซื้อขายสินค้า การให้กู้ยืม การค้ำประกัน)
    ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
    (เช่น ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

7.  กรณีที่บริษัทมีมาตรการเกี่ยวกับการทำธุรกรรมตาม 3.3
    มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
    ใช่หรือไม่

 ใช่  ไม่ใช่  ไม่มีกรณีดังกล่าว

  ในจริยธรรมธุรกิจของบริษัทฯ
  ได้ระบุไว้ชัดเจนในเรื่องของการนำโอกาสหรือประโยชน์ของบริษัทฯ ไปใช้เพื่อประโยชน์ส่วนตัว
  หรือผู้เกี่ยวข้อง ไม่สามารถกระทำได้ และพนักงานทุกท่านได้รับทราบและยึดถือเป็นแนวปฏิบัติ
  ___________________________________________________________

8.  ในกรณีที่บริษัทมีเงินลงทุนในบริษัทย่อยหรือบริษัทร่วม
    บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

 ใช่  ไม่ใช่  ไม่มีกรณีดังกล่าว

  ในปี 2550 บริษัทฯ ได้ลงทุนในบริษัท สหการวิศวกร จำกัด และบริษัท ราชเพลิน จำกัด
  ส่งผลให้สหการวิศวกร เป็นบริษัทย่อย และราชเพลินเป็นบริษัทร่วมของบริษัทฯ
  และได้มีการแต่งตั้งกรรมการ ผู้บริหารของบริษัทฯ
  ไปเป็นกรรมการและผู้บริหารของสหการวิศวกร เพื่อร่วมกำหนดนโยบาย และทิศทาง
  รวมทั้งร่วมบริหารงานบริษัทย่อยให้การดำเนินธุรกิจเป็นไปอย่างสอดคล้อง
  และเป็นไปตามเป้าหมายรวมของกลุ่มบริษัทฯ

  ในปี 2551 บริษัทฯ ได้ลงทุนในบริษัทย่อยที่ต่างประเทศ คือ ทีอาร์ซี อินเวสเม้นท์ ลิมิเต็ด
  (สาธารณรัฐเมอริเชียส) และ ทีอาร์ซี อินเตอร์เนชั่นแนล ลิมิเต็ด (ประเทศฮ่องกง)
  ที่ถือหุ้นทั้งหมดโดยทีอาร์ซี อินเวสเม้นท์ ลิมิเต็ด โดยทีอาร์ซี อินเตอร์เนชั่นแนล
  ลิมิเต็ดได้ลงทุนในหุ้นเพิ่มทุนของราชเพลินแทนบริษัทฯ นายสมัย ลี้สกุล
  ประธานเจ้าหน้าที่บริหารได้เป็นกรรมการของบริษัทย่อยทั้ง 2 และร่วมกับนางไพจิตร รัตนานนท์
  ประธานกรรมการเป็นกรรมการของทีอาร์ซี อินเตอร์เนชั่นแนล ลิมิเต็ด

9.  บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
    ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

  บริษัทฯ มีการกำกับดูแลให้การปฏิบัติงานเป็นไปตามกฎหมายที่เกี่ยวข้องเสมอมา
  เนื่องจากธุรกิจของบริษัทฯ เป็นงานบริการ จึงต้องมีความเชี่ยวชาญ
  และการได้รับความไว้วางใจเป็นสิ่งสำคัญในการดำเนินธุรกิจ

10. ในกรณีที่บริษัทเคยมีการกระทำที่ฝ่าฝืนกฎหมาย
    บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

  พร้อมกันกับการส่งหนังสือเชิญประชุมคณะกรรมการ บริษัทฯ
  จะแนบเอกสารแสดงรายละเอียดประกอบการพิจารณาแต่ละวาระการประชุม
  เพื่อให้คณะกรรมการได้ทำการพิจารณาและรับทราบล่วงหน้าก่อนการเข้าประชุมจริง
  ___________________________________________________________

2.  กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
    อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย 7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

  รายงานการประชุมจะมีรายละเอียดของมติที่ประชุม
  และ/หรือข้อสังเกตที่มีการนำเสนอในระหว่างการประชุม
  รวมทั้งความเห็นของกรรมการที่ไม่เห็นด้วยกับเรื่องที่เสนอ

4.  บริษัทจัดเก็บเอกสารประกอบการบันทึกบัญชีและบัญชีต่าง ๆ
    ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
    หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

  บริษัทฯ
  ไม่เคยได้รับแจ้งจากผู้สอบบัญชีว่ามีข้อบกพร่องในเรื่องดังกล่าว________________________________
  _____________________________________________

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

  คณะกรรมการ มีการพิจารณาและหารือกับผู้สอบบัญชีและที่ปรึกษาของบริษัทและบริษัทย่อยในเรื่อง
  นโยบายการบัญชีที่รับรองทั่วไปที่นำมาใช้
  เพื่อเสนอต่อคณะกรรมการตรวจสอบของบริษัทร่วมพิจารณา_____________

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
    ใช่หรือไม่

 ใช่  ไม่ใช่  ไม่มีกรณีดังกล่าว

  ได้กำหนดให้คณะกรรมการบริหารนำเสนอผลประกอบการของบริษัทฯ
  ต่อที่ประชุมคณะกรรมการทุกไตรมาส
  ซึ่งคณะกรรมการจะพิจารณาเปรียบเทียบว่าเป็นไปตามเป้าหมายและงบประมาณที่ตั้งเอาไว้หรือไม่

2.  กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

  กรณีที่ผลการดำเนินงานที่แตกต่างจากเป้าหมายอย่างมีนัยสำคัญ
  จะมีการรายงานและวิเคราะห์ถึงสาเหตุความแตกต่างต่อที่ประชุม____คณะกรรมการบริหารและร่วมกันหาแนวทางแก้ไขในกรณีที่เกิดปัญหา
  และรายงานผลสรุปต่อคณะกรรมการบริษัทต่อไป

3.  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
    ใช่หรือไม่

 ใช่  ไม่ใช่

  บริษัทฯ ได้จัดตั้งฝ่ายตรวจสอบภายใน ตั้งแต่ปี 2548 ซึ่งรายงานตรงต่อคณะกรรมการตรวจสอบ
  เป็นผู้เข้ามาทำการตรวจสอบและประเมินระบบการควบคุมภายในของฝ่ายงานต่างๆ
  เพื่อเสนอให้คณะกรรมการตรวจสอบพิจารณาอย่างสม่ำเสมอ
  ___________________________________________________________________

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

  ฝ่ายตรวจสอบภายในมีหน้าที่รายงานผลการตรวจสอบตรงต่อคณะกรรมการตรวจสอบ
  โดยไม่มีฝ่ายบริหารของบริษัทฯ ร่วมในที่ประชุม

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

  บริษัทฯ และบริษัทย่อย กำหนดให้ฝ่ายบริหารรายงานต่อคณะกรรมการของบริษัท
  โดยทันทีที่พบว่ามีเหตุการณ์ที่บริษัทมีการกระทำที่ฝ่าฝืนกฎหมาย ทุจริต
  หรือมีเหตุการณ์ผิดปกติที่จะกระทบชื่อเสียงและฐานะการเงินของ_บริษัท
  __________________________________________________________________________

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

  ฝ่ายตรวจสอบภายในจะทำการรายงานความคืบหน้าของการปรับปรุงข้อบกพร่องที่เกิดขึ้น
  ที่พบจากการตรวจสอบต่อคณะกรรมการตรวจสอบเป็นประจำตามหลักการปฏิบัติงานตรวจสอบภายใน
  และผู้บริหารมีหน้าที่ในการรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบเป็นประจำทุกไตรมาส___________________________________________________________________________

7.  บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
    ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น
    ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี  ไม่มี  ไม่มีกรณีดังกล่าว

  บริษัทฯ ได้กำหนดเป็นลายลักษณ์อักษรในหน้าที่ของคณะกรรมการบริษัท
  ที่จะต้องมีหน้าที่รายงานเหตุการณ์ดังกล่าวต่อคณะกรรมการบริษัททันทีที่เกิดเหตุการณ์ทุจริตนั้นขึ้น
  หรือสงสัยว่าจะเกิดขึ้น